1.pielikums    

atklāta konkursa 

„Jāņa Eglīša Preiļu Valsts ģimnāzijas sporta zāles vienkāršota atjaunošana”,

identifikācijas numurs PNP 2026/48AK, 

nolikumam

TEHNISKĀ SPECIFIKĀCIJA

Atklātam konkursam “Jāņa Eglīša Preiļu Valsts ģimnāzijas sporta zāles vienkāršota atjaunošana”
1. Piedāvājums jāsagatavo un būvdarbi jāizpilda saskaņā ar klāt pievienoto būvniecības dokumentāciju: Paziņojums par būvniecību „Jāņa Eglīša Preiļu Valsts ģimnāzijas sporta zāles vienkāršota atjaunošana” un būvdarbu apjomu sarakstiem (turpmāk – Paziņojums), tai skaitā:
	Būvniecības lietas Nr,
	BIS-BL-944892-4369

	Paziņojums par būvniecību  Nr. 
	 BIS-BV-17.3-2026-3950

	PN izpildes atzīmes dat.
	19.05.2026

	Kadastra apzīmējums 
	76010021301002

	Adrese
	Kooperatīvā iela 6, Preiļi, Preiļu nov., LV-5301

	Dokumentācijas veids
	Būvniecības paziņojums

	Būvniecības veids
	Atjaunošana

	Grupa
	2. grupa

	Lietošanas veids
	1265 Sporta ēkas

	Plānotie darbi: 
	1.  Demontāžas darbi: 

1.1.  Esošā koka grīdas virskārtas (seguma) demontāža un nogādāšana Pasūtītāja norādītajā vietā(sk. 21.punkts). Esošā koka latojuma demontāža veicama tikai tajās vietās, kur tas ir bojāts vai neatbilst tehniskajām prasībām (skatīt grīdas izbūves nosacījumus 3.2. punktā un rasējumu AR-3).
1.2. Sporta inventāra, mēbeļu un radiatoru koka seguma demontāža un pārvietošana uz pagaidu uzglabāšanas vietu skolas teritorijā. 

1.3. Sienu un griestu aprīkojuma demontāža, uzglabāšana un atpakaļ uzstādīšana pēc apdares.
2. Apdares darbi (skatīt apjomus Pielikumā)
   2.1.Sienu sagatavošana un krāsošana 2 kārtās trīs horizontālās zonās:

2.1.1. Apakšējā zona (h=3m): Pusmatēta, mazgājama krāsa, tonis NCS S3502-B (mierīgi pelēks).

2.1.2. Vidējā zona (h=2m): Pusmatēta, mazgājama krāsa, tonis NCS S1500-N (neitrāli pelēks).

2.1.3. Augšējā zona (līdz griestiem): Matēta krāsa, tonis NCS S0500-N (balts).

2.2. Griestu sagatavošana un krāsošana: Griestu un jumta siju krāsošana 2 kārtās ar matētu krāsu, tonis NCS S0500-N (balts).

3. Sporta zāles grīdas izbūve
3.2. Esošā koka grīdas latojuma tehniskā stāvokļa pārbaude, esošā latojuma saglabāšana (pēc iespējas) un lokāla papildināšana/atjaunošana ar analogu koka latojumu nepieciešamības gadījumā saskaņā ar rasējumu AR-3. 

3.3. Dubulta saplākšņa klāja (katra slāņa biezums 12 mm) izbūve virs koka latojuma. 

3.4. Elastīga, amortizējoša apakšklāja uzklāšana virs saplākšņa klāja tieši saskaņā ar izvēlētā sporta grīdas seguma ražotāja tehnoloģiju un rekomendācijām.     
 3.5. Sporta laukumu marķējuma līniju izveide atbilstoši sporta veidu standartiem.

3.6.  Volejbola stabu uzmavu iebūve grīdā un enkurošana pie betona pamatnes.

3.7. Esošā sporta inventāra (basketbola grozu, zviedru sienu u.c.) atpakaļuzstādīšana un stiprināšana.

 

	Tehniskie rādītāji (aptuveni)
	Saskaņā ar būvdarbu apjomu sarakstu  sk. pielikumā

	 Zemes Kadastra Nr. 
	76010020030

	Plāņotā izmantošana
	Esošā izmantošana


2. Veicot būvdarbus un izvēloties būvmateriālus jāievēro Būvniecības likuma, Vispārīgo būvnoteikumu un ar to saistīto normatīvo aktu prasības.
3. Būvdarbi jāizpilda kvalitatīvi ievērojot LVS un Eiropas standartus. Būvdarbu izpildē jāizmanto tikai tādi būvmateriāli un būvizstrādājumi, kuri ir sertificēti un atbilst Latvijas vai Eiropas standartiem.
4. Veicot darbus no sertificētām sastatnēm vai specializētām platformām, jānodrošina personāla drošība saskaņā ar darba aizsardzības normatīvajiem aktiem un jaunā grīdas seguma pilnīga aizsardzība pret mehāniskiem bojājumiem un punktveida slodzēm.
5. Jebkuru atkāpi no būvniecības paziņojumā minētā saskaņot ar tā autoru, būvuzraugu un pasūtītāju.
6. Pirms būvdarbu uzsākšanas Būvuzņēmējam izmantojot projekta autora izstrādāto darbu organizācijas projektu jāizstrādā detalizēts darbu veikšanas plānu. Darbu veikšanas projekts jāsaskaņo ar būvuzraugu, būvprojekta autoru un Pasūtītāju.
7. Pirms objekta pabeigšanas būvniekam jāiesniedz ilgtermiņa uzturēšanas plāns. Iesniedzamajai dokumentu formai jāsatur informācijas apjoms par projekta ietvaros uzstādāmo iekārtu, aprīkojuma un ekspluatācijas nosacījumiem un īpašnieka periodiski veicamajām darbībām, lai nodrošinātu iekārtu un tehnoloģiju ilgtspēju visā iekārtu vai tehnoloģiju dzīves ciklā. 
8. Būvniekam noslēdzot būvdarbu līgumu 5 (piecu) dienu laikā jāsagatavo un jāiesniedz pasūtītājam naudas plūsmas grafiku un cilvēku plūsmas grafiks, kas balstīts uz būvdarbu izpildes kalendāro grafiku. Ja tiek mainīts būvdarbu kalendārais grafiks darbu veicējam ir pienākums iesniegt koriģētus naudas un strādnieku plūsmu grafikus.
9. Pēc būvdarbu pabeigšanas Būvuzņēmējs BIS sagatavo un iesniedz "Paziņojumu par būvdarbu pabeigšanu", pievienojot visu nepieciešamo dokumentāciju.

10. Piedāvājuma izmaksu tāmes kopējā līguma cenā jāietver visi nodokļi un maksājumi, kas ir saistoši Būvuzņēmējam (būvmateriālu, iekārtu, transporta, plānotās peļņas, virsizdevumu, sociālā nodokļa, neparedzēto darbu, u.c. izmaksas, kuras varētu rasties Būvuzņēmējam būvdarbu gaitā, atbilstoši 2017.gada 3. maija Ministru kabineta noteikumiem Nr. 239 Noteikumiem par Latvijas būvnormatīvu LBN 501-17 „Būvizmaksu noteikšanas kārtība”).
11. Būvuzņēmējam pirms piedāvājuma iesniegšanas ir pienākums iepazīties ar situāciju objektā, izvērtēt darbu apjomus, sarežģītību un aprēķināt nepieciešamos darbu daudzumus, kā arī darbu apjomus skatīt kopsakarā ar Būvniecības paziņojumam pievienotajiem dokumentiem, rasējumiem un būvdarbu apjomu sarakstu. Ja tiek konstatētas neatbilstības starp būvdarbu apjomu sarakstu un rasējumos vai citos pievienotajos dokumentos norādīto informāciju, par tām rakstiski jāinformē Pasūtītājs pirms piedāvājuma iesniegšanas.

12. Būvuzņēmējam jāievērtē darbu daudzuma sarakstā minēto darbu veikšanai nepieciešamie materiāli un papildus darbi, kas nav minēti šajā sarakstā, bet bez kuriem nebūtu iespējama būvdarbu tehnoloģiski pareiza un spēkā esošajiem normatīviem atbilstoša veikšana pilnā apmērā.
13. Summā jāiekļauj visas papildizmaksas, izmaksas neparedzētiem gadījumiem un visa veida riski, kas nepieciešami, lai saskaņā ar Līgumu uzbūvētu, pabeigtu un nodrošinātu ekspluatāciju objektam (piem., iekārtu ekspluatācijas dokumentācijas izmaksas, izmaksas par apmācību objekta iekārtu lietošanā, izmaksas par būvizstrādājumu un iekārtu testēšanu).

14. Uz sava rēķina nodrošināt Objekta, būvmateriālu, būvizstrādājumu, aprīkojuma un izpildīto darbu apsardzi visā būvdarbu Līguma darbības laikā, uzņemoties pilnu materiālo atbildību par Objektā esošajām materiālajām vērtībām līdz objekta nodošanai ekspluatācijā.
15. Izpildīto būvdarbu minimālais garantijas termiņš, kurā būvuzņēmējs par saviem līdzekļiem novērš būvdarbu defektus, kas atklājušies pēc Objekta pieņemšanas ekspluatācijā, – ne mazāks kā 5 (pieci) gadi jeb 60 (sešdesmit) mēneši, skaitot no būvdarbu pabeigšanas paziņojuma par būvniecību ar datu reģistrāciju www.bis.gov.lv
16. Ja garantijas perioda laikā ir atklāti būvniecības (būvdarbu, izmantoto materiālu, iekārtu, mehānismu, sistēmu, konstrukciju, tehnoloģisko iekārtu u.c.) defekti vai trūkumi, būvuzņēmējam tie jānovērš par saviem līdzekļiem Pasūtītāja noteiktajos termiņos. Darbaspēka un tehnikas resursu noslodze citos būvuzņēmēja objektos nevar būt par iemeslu defektu un trūkumu novēršanas termiņa nokavējumam. Būvuzņēmējam jāapņemas nodrošināt izpildīto būvdarbu garantiju pilnā apmērā visā būvobjekta garantijas periodā.
17. Iepirkuma priekšmeta līguma izpildes laiks – 4 (četri) mēneši no līguma parakstīšanas dienas.
18. Būvuzņēmējam, plānojot darbu izpildes termiņus jāņem vērā iespējamie riski. Ņemt vērā laiku, kas ir saistīts ar nepieciešamās dokumentācijas noformēšanu, kvalitātes nodrošināšanu un kontroli (paraugu ņemšana, testēšana, uzmērījumi, dokumentēšana, kvalitātes procedūras, preventīvās darbības u.tml.).
19. Ja kāds darbs tehniskajā specifikācijā, būvdarbu paziņojumā vai būvdarbu apjomu sarakstā  nav īpaši uzsvērts, tad pretendentam, ņemot vērā tā profesionālo pieredzi, ir jāievērtē visi nepieciešamie darbi, kas vajadzīgi būvobjekta būvniecībai, funkcionēšanai un pilnīgai nodošanai ekspluatācijā.
20. Pretendentiem pašiem jāpārbauda būvdarbu apjomu atbilstība tehniskai specifikācijai  un situācijai objektā. Iespējamo neatbilstību risku pretendents iekļauj piedāvājuma izcenojumos. Būvdarbu laikā, pretenzijas par būvdarbu apjomu neatbilstību būvprojektam un situācijai objektā, netiks pieņemtas un nekādi neparedzētie darbi netiks apmaksāti.
21. Būvdarbu veicējam noslēgt līgumu ar atkritumu apsaimniekotāju, kas pašvaldības uzdevumā organizē atkritumu savākšanu Preiļu novadā. Demontējamās grīdas koka konstrukcijas nogādāt pie katlu mājas - Jaunatnes iela 1, Līči, Preiļu pagasts, Preiļu novads, Kontaktpersona - Vitālijs Plivda - +371 26533550; e-pasts: vitalijs.plivda@preili.lv.

22. Būvdarbi jāveic, minimāli traucējot mācību procesu, kā arī nodrošinot putekļu ierobežošanu..
Pielikumā:  

1.1.pielikums – Tehniskā dokumentācija 
Sagatavoja:

Preiļu novada pašvaldības 

Attīstības, investīciju un inženiertehniskās daļas: 

Būvinženiere I.Ruskule 
Sagatavošanas datums:  25.06.2026.

